**MEĐUNARODNI CENTAR ZA PODVODNU ARHEOLOGIJU U ZADRU**

Božidara Petranovića 1, 23000 Zadar

OIB 42850342757

Razdjel 055 / Glava 05565 / RKP 45189

**OBRAZLOŽENJE FINANCIJSKOG PLANA ZA RAZDOBLJE 2023. – 2025.**

***Uvod - sažetak djelokruga rada***

Međunarodni centar za podvodnu arheologiju u Zadru bavi se očuvanjem i promocijom podvodne kulturne baštine Hrvatske, jugoistočne Europe i Sredozemlja. Primarna mu je zadaća promocija UNESCO 2001 Konvencije o zaštiti podvodne kulturne baštine, zaštita, proučavanje i očuvanje podvodne kulturne baštine u Republici Hrvatskoj, razvitak međunarodne stručno – znanstvene suradnje i edukacije u polju podvodne arheologije te popularizacija i predstavljanje podvodne baštine stručnoj i široj javnosti, provođenje aktivnosti obrazovanja u polju istraživanja, konzerviranja i restauriranja podvodne kulturne baštine. Ministarstvo kulture i medija RH osigurava sredstva za osnovne troškove MCPA Zadar, dok će sredstva potrebna za provođenje pojedinih programa biti osigurana iz različitih izvora, ovisno o programu ili projektu.

Pri izradi financijskog plana za 2023. godinu te projekcija za 2024. i 2025. godinu uzete su u obzir sve trenutne tržišne okolnosti, uz uvažavanje postojećih i predviđenih ugovornih obveza. Svi iznosi u financijskom planu za 2023. godinu i projekcijama za 2024. i 2025. godinu su iskazani u hrvatskim kunama (HRK). Financijski plan za 2023. s projekcijama za 2024. i 2025. sastoji se od:

* općeg dijela,
* posebnog dijela i
* obrazloženja.

Temeljem odredbi članka 36. Zakona o proračunu (NN 144/21) obrazloženje financijskog plana proračunskog korisnika sastoji se od:

* obrazloženja općeg dijela financijskog plana, i
* obrazloženja posebnog dijela financijskog plana.

1. ***Obrazloženje općeg dijela financijskog plana***

Opći dio Financijskog plana sastoji se od:

1. Računa prihoda i rashoda i
2. Računa financiranja

te njihovih sažetaka, iskazanih prema izvorima financiranja, ekonomskoj i funkcijskoj klasifikaciji.



1. RAČUN PRIHODA I RASHODA



U financijskom planu Međunarodnog centra za podvodnu arheologiju u Zadru iskazan je plan prihoda poslovanja u ukupnom iznosu:

* za 2023. godinu 17.947.719,43 kn te projekcije
* za 2024. godinu u iznosu 3.265.040,02 kn i
* za 2025. godinu u iznosu 3.275.120,20 kn.

U planu rashoda iskazni su ukupni planirani rashodi u iznosu:

* za 2023. godinu 18.017.719,43 kn te projekcije
* za 2024. godinu u iznosu 3.298.040,02 kn i
* za 2025. godinu u iznosu 3.284.120,20 kn.

Planirani prihodi 2023. godine iskazani su po aktivnostima, izvorima financiranja i ekonomskoj klasifikaciji.

Aktivnosti Međunarodnog centra za podvodnu arheologiju u Zadru:

A843001 – ADMINISTRACIJA I UPRAVLJANJE MCPA

A843002 – OSTALI PROGRAMI MCPA ZADAR

A843003 - OSTALI ADMINISTRACIJA I UPRAVLJANJE – OSTALI IZVORI

A843004 - KOMPLEKS SV.NIKOLE U ZADRU

A843005 - PROGRAMI MCPA – OSTALI IZVORI



Izvori financiranja Međunarodnog centra za podvodnu arheologiju u Zadru:

11 – Opći prihodi i primici

12 – Sredstva učešća za pomoći

31 – Vlastiti prihodi

43 – Ostali prihodi za posebne namjene

51 – Pomoći EU

563 – Europski fond za regionalni razvoj

71 – Prihodi od nefinancijske imovine i nadoknade štete s osnova osiguranja





1. ***Obrazloženje posebnog dijela financijskog plana***

**A843001 – ADMINISTRACIJA I UPRAVLJANJE MCPA**

Izvor 11 – Planirani su prihodi iz nadležnog proračuna za financiranje rashoda poslovanja (kto 6711) u iznosu 2.453.998,88 kn za redovnu djelatnost i izdatke za ukupno 11 stalno zaposlenih čije se plaće financiranju iz državnog proračuna.

Prihodi iz nadležnog proračuna za financiranje rashoda za nabavu nefinancijske imovine (kto 6712) planirani su u iznosu 27.000,00 kn i namijenjeni su otplati financijskog leasinga za kombi vozilo temeljem ugovora o financijskom leasingu. Rok otplate je 60 mjeseci i završava u listopadu 2023. godine.



**A843002 – OSTALI PROGRAMI MCPA ZADAR**

Izvor 11 – Planirani su prihodi iz nadležnog proračuna za financiranje rashoda poslovanja (kto 6711) u iznosu 358.000,00 kn i prihodi iz nadležnog proračuna za financiranje rashoda za nabavu nefinancijske imovine (kto 6712) u iznosu 267.000,00 kn.

U okviru ove aktivnosti planiraju se sredstva za programe koje provodi MCPA Zadar kao što su podvodna arheologija, restauratorski i arheološki projekti, istraživanje i edukacija. U okviru ove aktivnosti planiraju se i sredstva za program investicija Centra.

Za 2023. godinu sredstva su planirana na temelju prethodnih godina za financiranje 15 različitih programa arheoloških istraživanja, konzervatorsko – restauratorskih radova, edukativne djelatnosti i sudjelovanje na međunarodnim konferencijama u prosječnom iznosu od 625.000,00 kn godišnje. Sredstva za 2024. i 2025. godinu planirana su na temelju istih procjena.



Ciljevi programskih aktivnosti MCPA Zadar su poboljšati i unaprijediti zaštitu podvodnih arheoloških nalaza i nalazišta te popularizirati podvodnu kulturnu baštinu kroz edukaciju i promociju. Izvedeni programi podvodne arheologije, restauratorski i arheološki projekti te istraživanja i edukacije potvrditi će temeljnu zadaću i ciljeve Međunarodnog centra za podvodnu arheologiju u Zadru.

Cilj 1. Poboljšati i unaprijediti zaštitu podvodnih arheoloških nalaza i nalazišta

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj učinka*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2021.)*** | ***Ciljana vrijednost (2022.)*** | ***Ciljana vrijednost (2023.)*** |
| Istražena, valorizirana arheološka nalazišta te konzervirani i restaurirani arheološki nalazi | Istraživanje, dokumentiranje i stavljanje pod zaštitu većeg broja arheoloških lokaliteta, te konzervatorsko restauratorski radovi na arheološkim nalazima | Broj | 2020. (12) | MCPA Zadar | 14 | 14 | 15 |

Cilj 2. Popularizirati podvodnu kulturnu baštinu kroz edukaciju i promociju

|  |  |  |  |  |  |  |  |
| --- | --- | --- | --- | --- | --- | --- | --- |
| ***Pokazatelj učinka*** | ***Definicija*** | ***Jedinica*** | ***Polazna vrijednost*** | ***Izvor podataka*** | ***Ciljana vrijednost (2021.)*** | ***Ciljana vrijednost (2022.)*** | ***Ciljana vrijednost (2023.)*** |
| Organiziranje stručnih skupova i edukativnih radionica | Djelovanje na promociji Konvencije o zaštiti podvodne kulturne baštine UNESCO 2001 kroz organiziranje međunarodne konferencije, tečajeva podvodne arheologije te raznih radionica | Broj | 2020. (4) | MCPA Zadar | 5 | 4 | 4 |

**A843003 – OSTALI ADMINISTRACIJA I UPRAVLJANJE – OSTALI IZVORI**

Izvor 31 – Planirani su prihodi od pruženih usluga (kto 6615) u iznosu 150.000,00 kn, a namijenjeni su provođenju restauratorskih i arheoloških projekata, sve u skladu s Pravilnikom o načinu korištenja vlastitih prihoda ostvarenih od obavljanja osnovne i ostale djelatnosti Međunarodnog centra za podvodnu arheologiju u Zadru.

U ovoj aktivnosti iskazana su vlastita sredstva za plaće materijalne rashode koji se ne uplaćuju u proračun nego se samo evidentiraju.



Na aktivnosti A843003 planiran je donos neutrošenih prihoda iz 2022. godine u iznosu 117.761,69 kn i to:

* 117.522,99 kn iz izvora 31,
* 37,00 kn iz izvora 43,
* 201,70 kn iz izvora 71.

Donos neutrošenih prihoda planiran je u skladu s rebalansom proračuna 2022. godine i temeljen je na projekciji temeljem poznatih okolnosti u trenutku planiranja. Odnos neutrošenih prihoda 2023.godine na aktivnosti A8430003 planiran je u ukupnom iznosu 47.761,69 kn.

**A843004 - KOMPLEKS SV. NIKOLE U ZADRU**

Izvori 12 i 563 - Projekt "Obnova kompleksa bivše crkve i samostana sv. Nikole u Zadru", ref.br. KK.06.1.1.09.0001.

Planirani su prihodi iz izvora 563 na kontima Tekuće pomoći od institucija i tijela EU (kto 6323) u iznosu 246.169,40 kn i Kapitalne pomoći od institucija EU-a (kto 6324) u iznosu 12.078.732,47 kn.

Iz izvora 12 planirani su prihodi iz nadležnog proračuna za financiranje rashoda poslovanja (kto 6711) u iznosu 43.441,65 kn i prihodi iz nadležnog proračuna za financiranje rashoda za nabavu nefinancijske imovine (kto 6712) u iznosu 2.131.541,03 kn.

Međunarodni centar za podvodnu arheologiju u Zadru provodi projekt obnove kompleksa bivše crkve i samostana sv. Nikole u Zadru koji je sufinanciran sredstvima Europske unije iz Europskog fonda za regionalni razvoj kroz program „Obnova kulturne baštine urbanog područja Zadar“ u okviru Prioritetne osi 6 „Zaštita okoliša i održivost resursa“ unutar Operativnog programa „Konkurentnost i kohezija 2014. – 2020.“. Ukupna vrijednost projekta je 29.985.487,36 kuna od čega bespovratna sredstva iznose 25.487.664,25 kuna, a preostali dio nacionalnog sufinanciranja u iznosu 4.497.823,11 kuna osiguralo je Ministarstvo kulture i medija Republike Hrvatske.

Uslijed nepredviđenih okolnosti vezanih za stabilnost konstrukcije zaštićenog kulturnog dobra došlo je do zastoja u izvođenju građevinskih radova, nakon čega su provedeni detaljni istražni radovi te su izrađene izmjene tj. dopune glavnog projekta. Nastavno na izrađenu dodatnu projektnu dokumentaciju ishoditi ćemo dopunu građevinske dozvole i zatražiti produljenje ugovora. Projekt se smije produljiti do 31.12.2023. godine uz napomenu da svi računi dobavljača moraju biti plaćeni u zadnjem kvartalu.



**A843005 - PROGRAMI MCPA – OSTALI IZVORI**

Izvor 51 – Planirani su prihodi od Tekućih pomoći i institucija i tijela EU (kto 6323) u iznosu 191.835,90 kn u skladu s Ugovorom

Međunarodni centar za podvodnu arheologiju u Zadru kao jedan od partnera sudjeluje u provođenju aktivnosti programa Erasmus+: Partnerstvo za suradnju u strukovnom obrazovanju i osposobljavanju na projektu: U-Mar – Unapređenje podvodne arheologije kao inovativnog alata za razvoj održivog i kreativnog turizma.

Vodeći partner je ustanova La Rotta dei Fenici, Italija, a ukupna vrijednost projekta koji je u cijelosti financiran sredstvima Europske unije iznosi 289.844,00 EUR. Udio unutar projekta koji se odnosi na aktivnosti Međunarodnog centra za podvodnu arheologiju u Zadru iznosi 42.435,00 EUR, odnosno približno 320.000,00 kn. Budući da je dio aktivnosti izvršen tijekom 2022. godine planirani prihod 2023. godine odnosi se na ostatak udjela u projektu. Sredstva će biti utrošena u skladu s odobrenom prijavnicom programa.



1. ***Stanje ukupnih i dospjelih obveza***

Stanje ukupnih obveza prema dospjelosti :

|  |  |  |
| --- | --- | --- |
|  | ***Stanje obveza na 31.12.2021.*** | ***Stanje obveza na 31.06.2022.*** |
| Ukupne obveze | 327.127,01 kn | 325.544,23 kn |
| Dospjele obveze | 0,00 kn | 0,00 kn |



Sve obveze iskazane na 31. prosinca 2021. godine i 30. lipnja 2022. godine bile su nedospjele u trenutku izvještavanja. Sve obveze podmirene su u roku dospijeća.

Ukupne obveze MCPA Zadar na dan 31.12.2021. godine iznose 375.127 kn. Obveze su na kraju izvještajnog razdoblja bile nedospjele, a sastoje se od:

* Obveza za rashode poslovanja u iznosu ( 181.322 kn za zaposlene, 28.758 kn za materijalne rashode, 335 kn za ostale financijske rashode, 21.935 kn za ostale tekuće obveze),
* Obveze za nabavu nefinancijske imovine 72.602 kn, i
* Obveze za zajmove od ostalih tuzemnih financijskih institucija izvan javnog sektora - financijski leasing 70.175 kn.

Ukupne obveze MCPA Zadar na dan 30.06.2022. godine iznose 325.544,23 kn. Obveze su na kraju izvještajnog razdoblja bile nedospjele, a sastoje se od:

* Obveza za rashode poslovanja u iznosu 239.615,34 kn (184.932,99 kn za zaposlene i 54.682,35 kn za materijalne rashodi)
* Obveze za nabavu nefinancijske imovine u iznosu 34.981,80 kn, i
* Obveze za zajmove od ostalih tuzemnih financijskih institucija izvan javnog sektora - financijski leasing u iznosu 50.947,09 kn.

Ravnatelj MCPA Zadar:

dr. sc. Mladen Pešić